wickkiey/tamil-wikipedia-chunked huggingface dataset:
# ஐந்தாம் நூற்றாண்டு ஏதென்சு

## பெரிக்கிள்ஸ் காலத்திய ஏதென்சு

### பெண்கள்

பாரம்பரிய ஏதென்சில் சுதந்திர பெண்களின் முதன்மைப் பாத்திரமானது திருமணம் செய்து குழந்தைகளைப் பெறுவதாகும். குழந்தைப்பேறு மூலம் குடும்பத்தை நிலைநாட்டுவதற்கான ஒரு வழியாக திருமணத்தின் முக்கியத்துவம் பண்டைய ஏதென்சிலிருந்து மாறியது. திருமணங்கள் குடும்பத்தை நிலைநாட்டுவது போலவே குடும்ப உறவுகளை உருவாக்குகும் நன்மை பயப்பதாக இருந்தது. திருமணமான பெண்கள் குடும்பத்தின் அன்றாட செயல்களுக்கு பொறுப்பானவர்கள். திருமணத்திற்கு பிறகு, அவர்கள் தங்கள் கணவரின் குடும்பத்தின் செழிப்பு, குடும்ப உறுப்பினர்களின் நலவாழ்வுக்கான பொறுப்பை ஏற்றுக்கொண்டனர். குழந்தைகளைப் பேணுதல், வளர்த்தல், பராமரித்தல், துணி நெசவு, ஆடைகள் செய்தல் ஆகியவை அவர்களது முதன்மைப் பொறுப்புகளாக இருந்தன. நோய்வாய்ப்பட்ட குடும்ப உறுப்பினர்களைப் பராமரிப்பதும், அடிமைகளைக் கண்காணிப்பதும், வீட்டில் போதுமான உணவு இருப்பதை உறுதி செய்வதும் அவர்கள் பொறுப்பாக இருந்தன. பாரம்பரிய ஏதெனியன் திருமணங்களில், கணவன் அல்லது மனைவி சட்டப்பூர்வமாக மணமுறிவு பெறலாம். விவாகரத்தின் போது குழந்தைகள் இருந்தால், அவர்கள் தங்கள் தந்தையின் வீட்டில் தங்கியிருப்பார்கள். அவர்களின் வளர்ப்பிற்கு அவர் பொறுப்பாக இருப்பார்.  
சில சூழல்களில், ஏதெனியன் ஆண்களுக்கு இருக்கும் அதே உரிமைகளும், பொறுப்புகளும் ஏதெனியன் பெண்களுக்கும் இருந்தன. இருப்பினும், ஏதெனியன் பெண்கள் ஆண்களுடன் ஒப்பிடும்போது சட்டத்தில் சில குறிப்பிடத்தக்க குறைபாடுகளைக் கொண்டிருந்தனர். அடிமைகள் மற்றும் மெட்டிக்களைப் போலவே, அவர்களுக்கு அரசியல் உரிமை, குடியுரிமை, வாக்குரிமை ஆகியவை மறுக்கப்பட்டன, சட்ட நீதிமன்றங்கள் மற்றும் சட்டமன்றத்தில் இருந்து விலக்கப்பட்டவர்களாக இருந்தனர். குடியுரிமை உள்ள ஏதெனியர்களின் குடும்பத்தைச் சேர்ந்த பெண்கள் பிற ஆண்களிடமிருந்து பிரித்து வைக்கவேண்டும் என்ற சித்தாந்தம் இருந்தது. இருப்பினும், பல ஏதெனியர்களால் இப்படி பிரித்துவைக்க முடியாது என்பது அங்கீகரிக்கப்பட்டது. *அரசியலில்* என்ற நூலில் அரிஸ்டாட்டில் கேட்டார்: "ஏழைகளின் மனைவிகள் வெளியே சென்றுவருவதை தடுப்பது எப்படி?" நடைமுறையில், பணக்கார குடும்பங்கள் மட்டுமே இந்த சித்தாந்தத்தை செயல்படுத்த முடிந்தது.  
ஏதெனா (நகரத்தின் பெயர் கொண்ட தெய்வம்) வழிபாட்டு முறை ஏதெனிய சமுதாயத்தின் முக்கியமான ஒன்றாக இருந்தது. அது ஒழுக்கத்தை வலுப்படுத்துவதாகவும், சமூக கட்டமைப்பைப் பராமரிப்பதாகவும் இருந்தது. பெண்கள் அந்த வழிபாட்டில் முக்கியப் பங்கு வகித்தனர்; அதீனாவின் பூசாரிப் பதவியை பெண்கள் வகித்தனர். இது மிகவும் முக்கியத்துவம் வாய்ந்த ஒன்றாக இருந்தது. மேலும் பூசாரி தனது செல்வாக்கைப் பயன்படுத்தி அரசியல் பதவிகளை ஆதரிப்பதும் இருந்தது.  
ஏதென்சு கிரேக்க நாடகத்தை ஆதரிக்கும் பெரிய நகரமாக மாறியது. நாடக நிகழ்ச்சிகள் தொடர்ந்து எட்டு மணிநேரம் நீடித்தது. மேலும் நாடகப் போட்டிகளும் நடத்தப்பட்டன. அதில் ஒரு நடுவர் குழுவால் வெற்றியாளர்கள் அறிவிக்கப்பட்டன. தற்காலிக நாடக அரங்குகளின் அலங்காரமானது மிகவும் எளிமையாக இருந்தபோதிலும், பண்டைய ஏதென்சின் நிரந்தர நாடக அரங்குகள் இறுதியில் மிகவும் ஆடம்பரமாகவும் விரிவாகவானதாவும் மாறியது. நிகழ்ச்சி நடக்கும் இடம் எதுவாக இருந்தாலும், நாடகங்கள், அதிகபட்சம், மூன்று கலைஞர்களால் நிகழ்த்தப்பட்டன. அவர்கள் சித்தரித்த கதாபாத்திரங்களுடன் அவர்களை அடையாளம் காண முகமூடி அணிந்தனர்; அவர்கள் கூட்டாக பாடி நடனமாடினர்.  
இந்தக் காலத்தைச் சேர்ந்த கீழ்கண்ட நாடக எழுத்தாளர்களின் நாடகங்கள் தற்போதும் எஞ்சியிருக்கின்றன:  
- எசுக்கிலசு
- சாஃபக்கிளீசு
- யூரிப்பிடீசு
- அரிஸ்டாஃபனீஸ்
# ஐந்தாம் நூற்றாண்டு ஏதென்சு

## பெரிக்கிள்ஸ் காலத்திய ஏதென்சு

### மெய்யியல்

இந்த பொற்காலதில் எல்லா காலத்திலும் மிகவும் புகழ்பெற்ற மேற்கத்திய மெய்யியலாளர்கள் சிலர் வாழ்ந்தனர். இவர்களில் முக்கியமானவர் சாக்கிரட்டீசு, அவருடைய கருத்துக்கள் முதன்மையாக அவரது மாணவர் பிளேட்டோவின் டயலாக்ஸ் என்ற நூலில் உள்ளன. பிளேட்டோவின் மாணவர் அரிசுட்டாட்டில் ஆவார்.  
பொற்காலத்தின் மற்ற குறிப்பிடத்தக்க மெய்யியலாளர்கள் அனாக்சகோரசு உட்பட; டெமோக்கிரட்டிசு (அனைத்து பொருட்களிலும் எது உள்ளது என்பதை முதலில் கேட்டவர், இப்போது அணு அல்லது அதன் துணை அலகுகள் என்று அழைக்கப்படுபவற்றின் ஆரம்பகால முன்மொழிவு); எம்ப்பிடோகிளீசு ; இப்பியாசு ; ஐசோக்ரேட்ஸ்; பார்மனைட்ஸ்; ஹெராக்ளிடஸ்; புரோட்டோகோரசு ஆவர்.  
கிமு 5 ஆம் நூற்றாண்டின் இரண்டாம் பாதியில் சோபிஸ்டு என்ற பெயரானது (கிரேக்க மொழியில் *சோஃபிஸ்டு*, என்றால் நிபுணர், ஆசிரியர், ஞாணி) கட்டணம் பெற்றுக்கொண்டு அறிவியல் மற்றும் அறிவின் பல்வேறு துறைகளை கறிபித்த ஆசிரியர்களுக்கு வழங்கப்பட்ட பெயராக இருந்தது.  
இந்தக் காலம், ஏதென்சானது "கிரேக்கப் பள்ளி" ஆக இருந்தது. பெரிக்கிளீசு மற்றும் அவரது ஆசைநாயகி அசுபாசியா அவர்கள் அன்றைய ஏதென்சின் சிறந்த சிந்தனையாளர்களுடன் மட்டுமல்லாமல் மற்ற கிரேக்க அரசுகள் மற்றும் வெளிநாட்டு அறிஞர்களுடனும் தொடர்பு கொண்டவர்களாக இருந்தனர். அவர்களில் மெய்யியலாளர்கள் அனாக்சகோரசு, பிரேயசை புனரமைத்தவரான கட்டடக் கலைஞர் மிலேட்டசு, வரலாற்றாசிரியர்களான எரோடோட்டசு (484-425), துசிடிடீஸ் (460-400), செனபோன் (430-354) ஆகியோர் அடங்குவர்.  
பேச்சாற்றலின் தலைநகரமாகவும் ஏதென்சு இருந்தது. கிமு 5 ஆம் நூற்றாண்டின் பிற்பகுதியிலிருந்து, பேச்சுத்திறன் ஒரு கலை வடிவமாக உயர்த்தப்பட்டது. லோகோகிராபர்கள் எனும் எழுத்தாளர்கள் பாடங்களை எழுதி, மொழியின் தெளிவு மற்றும் தூய்மையால் வகைப்படுத்தப்பட்ட புதிய இலக்கிய வடிவங்களை உருவாக்கியவர். இது ஒரு இலாபகரமான தொழிலாக மாறியது. லோகோகிராபரான லிசியாஸ் (கிமு 460-380) தனது தொழிலால் பெரும் செல்வத்தை ஈட்டினார் என்று அறியப்படுகிறது. பின்னர், கிமு 4 ஆம் நூற்றாண்டில், சொற்பொழிவாளர்கள் ஐசோக்ரடீஸ் மற்றும் டெமோஸ்தனிஸ் ஆகியோரும் பிரபலமடைந்தனர்.
# ஐந்தாம் நூற்றாண்டு ஏதென்சு

## பெரிக்கிள்ஸ் காலத்தின் முடிவு

கி.மு 461 முதல் கி.மு 429 இல் பெரிக்கிளீசு இறக்கும் வரை அவர் ஏதென்சு அரசாங்கத்தின் தலைமைப் பொறுப்பில் இருந்தார். இது ஒரு சிறப்பான சகாப்தமாகவும், குடிமக்கள் முன்பை விட உயர்ந்த வாழ்க்கைத் தரத்தை அடைந்தனர். உள் நாட்டில் அனைத்தும் நன்றாக இருந்தது, இருப்பினும் டெலியன் கூட்டணிக்குள் அதிருப்தி அதிகரித்துக் கொண்டே இருந்தது. ஏதென்சின் வெளியுறவுக் கொள்கைகள் சிறந்த முடிவுகளைப் பெற்றுத் தரவில்லை; டெலியன் கூட்டணி உறுப்பினர்கள் பெருமளவில் அதிருப்தி அடைந்தனர். ஏதென்சு நகர அரசாக இருந்தது, என்றாலும் அது கிரேக்கத்தின் மற்ற பகுதிகளில் ஆதிக்கம் செலுத்தி கீழ்ப்படுத்தி வைத்திருந்தது. அந்த ஒடுக்கப்பட்ட குடிமக்கள் தங்கள் விடுதலையை விரும்பினர்.  
முன்னதாக, கிமு 550 இல், எசுபார்த்தாவால் ஆதிக்கம் செலுத்தப்பட்டு இயக்கப்பட்ட பெலொப்பொனேசியா நகரங்களுக்கு இடையே இதேபோன்ற கூட்டணி நிறுவப்பட்டது. கிரேக்க நகர-அரசுகளுக்குடேயே உள்ள பொதுவான அதிருப்தியைப் பயன்படுத்தி, இந்த பெலோபொன்னேசியன் கூட்டணி ஏதென்சை எதிர்கொள்ளத் தொடங்கியது. மோசமாக நிர்வகிக்கப்பட்ட, போர்க் கொள்கைகள், (கி.மு. 431 கி.மு.) அதைத் தொடர்ந்த பெலோபொன்னேசியப் போருக்குப் பிறகு, வலிமையை இழந்தது. கிமு 338 இல் ஏதென்ஸ் நகரம் இறுதியாக , மாசிடோனியாவின் இரண்டாம் பிலிப் கிரேக்கத்தின் மற்ற பகுதிகளை கைப்பற்றியபோது தன் விடுதலையை இழந்தது.
# ஐந்தாம் நூற்றாண்டு ஏதென்சு

## இதையும் காண்க

- கிமு 5 ஆம் நூற்றாண்டில் கிரேக்கம்
# சாலாக் திங்கி

**சாலாக் திங்கி** (மலாய் மொழி: *Salak Tinggi*; ஆங்கிலம்: *Salak Tinggi*; சீனம்: 沙拉丁宜) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு சிறு நகரம்.  
கோலாலம்பூர் பன்னாட்டு வானூர்தி நிலையத்தில் இருந்து 13 கி.மீ.; கோலாலம்பூர் மாநகரில் இருந்து 53 கி.மீ. சிரம்பான் மாநகரில் இருந்து 37 கி.மீ. தொலைவில் உள்ளது. வானூர்தி நிலையத்திற்கு அருகாமையில் இருப்பதால், சாலாக் திங்கி நகரத்தை ‘வானூர்தி நிலைய நகரம்’ *(Airport City)* என்றும் அழைப்பதும் உண்டு.
# சாலாக் திங்கி

## பொது

இந்த நகரம் நெகிரி செம்பிலான் மாநிலத்தின் நீலாய் நகரில் இருந்து கோலாலம்பூர் பன்னாட்டு வானூர்தி நிலையத்திற்கு செல்லும் வழியில் உள்ளது. சிப்பாங் மாவட்டத்தின் நிர்வாக மையம் இந்த நகரில்தான் அமைக்கப்பட்டு உள்ளது.  
1970-ஆம் ஆண்டுகளில் சாலாக் திங்கி நகரம் ஓர் ஒதுக்குப் புறமான கிராமமாக இருந்தது. நிறைய ரப்பர் தோட்டங்கள் இருந்தன. அது ஒரு காட்டுப் பகுதியில் இருந்ததால் மக்கள் நடமாட்டம் மிகவும் குறைவாகவே இருந்தது.
# சாலாக் திங்கி

## பொது

### பண்டார் பாரு சாலாக் திங்கி

1990-களில், புத்ராஜெயா; சைபர்ஜெயா; மலேசிய பல்லூடகப் பெருவழி; கோலாலம்பூர் பன்னாட்டு வானூர்தி நிலையம் போன்ற நவீனத் தளங்கள் உருவானதும் சாலாக் திங்கி நகரம் மிகவும் பிரபலமானது.  
இப்போது பண்டார் பாரு சாலாக் திங்கி *(Bandar Baru Salak Tinggi)* என்று அழைக்கப் படுகிறது. கோலாலம்பூர் பன்னாட்டு வானூர்தி நிலையத்தில் பணிபுரிபவர்கள் பலர் இந்த நகரில் தங்கி உள்ளனர்.
# தேசிய ஒருமைப்பாட்டு நாள்

**தேசிய ஒருமைப்பாட்டு நாள்** (National Unity Day; , ISO : ) என்பது இந்தியாவில் அக்டோபர் 31 அன்று கொண்டாடப்படுகிறது. இது 2014-ல் இந்திய அரசால் அறிமுகப்படுத்தப்பட்டு நாடுமுழுவதும் கொண்டாடப்படுகிறது. இந்தியாவின் அரசியல் ஒருங்கிணைப்பில் முக்கிய பங்காற்றிய சர்தார் வல்லபாய் படேலின் பிறந்தநாளைக் குறிக்கும் வகையில் இந்த நாள் கொண்டாடப்படுகிறது.
# தேசிய ஒருமைப்பாட்டு நாள்

## குறிக்கோளும் உறுதிமொழியும்

இந்திய உள்துறை அமைச்சகத்தின் தேசிய ஒருமைப்பாட்டு நாளிற்கான அதிகாரப்பூர்வ அறிக்கை ஒன்றினை வெளியிட்டுள்ளது. இதன்படி, " நம் நாட்டின் ஒற்றுமை, ஒருமைப்பாடு மற்றும் பாதுகாப்பிற்கான உண்மையான மற்றும் சாத்தியமான அச்சுறுத்தல்களைத் தாங்குவதற்கும் நமது தேசத்தின் உள்ளார்ந்த வலிமை மற்றும் மேம்பாட்டினை உறுதிப்படுத்த ஒரு வாய்ப்பை இந்நாள் வழங்கும்" என்பதாகும்.  
இன்றைய நாளில், அரசு அலுவலகங்களில் இந்த உறுதிமொழி ஏற்றுக்கொள்ளப்படுகிறது:
# சர்தார் படேல் பள்ளி

**சர்தார் படேல் பள்ளி** (*Sardar Patel Vidyalaya*) என்பது இந்தியாவின் புது தில்லியில் உள்ள லோதி தோட்டத்தில் அமைந்துள்ள ஒரு பள்ளியாகும். இந்திய விடுதலை இயக்கத்தின் தலைவர் மற்றும் சுதந்திர இந்தியாவின் முதல் உள்துறை அமைச்சரும் துணைப் பிரதமருமான சர்தார் வல்லபாய் படேலின் நினைவாக இந்தப் பள்ளிக்குப் பெயரிடப்பட்டது.
# சர்தார் படேல் பள்ளி

## கல்வியாளர்கள்

ஆரம்பப் பள்ளியில் இந்தியைப் பயிற்றுவிக்கும் ஊடகமாகப் பயன்படுத்தும் இந்தியாவின் ஒரே தனியார்ப் பள்ளி இதுவாக இருக்கலாம். முதன்மையாகக் கணிதம், அறிவியல் மற்றும் சமூக அறிவியல் போன்ற பாடங்கள் இந்தியில் கற்பிக்கப்படுகின்றன என்றாலும், மாணவர்கள் கற்றுக்கொண்டவற்றின் ஆங்கிலப் பிரதிகளான 'தொழில்நுட்ப சொற்கள்' கற்பிக்கப்படுகின்றன.  
மாணவர்களுக்கு நான்கு மொழிகளில் பயிற்சி அளிக்கப்படுகிறது. 1ம் வகுப்பு முதல் இந்தி வழி வகுப்பும், ஆறாம் வகுப்பிலிருந்து கல்வி பயிற்று மொழியாக ஆங்கிலம் உள்ளது. ஆறாம் வகுப்பிலிருந்து மாணவர்கள் குஜராத்தி, தமிழ், வங்காள மொழி மற்றும் உருது ஆகிய மொழிகளை நான்காவது மொழியாகத் தேர்ந்தெடுக்கலாம். எட்டாம் வகுப்பு வரை இந்தி மற்றும் சமசுகிருதம் கட்டாய மொழியாக உள்ளது. ஒன்பதாம் வகுப்பில், மாணவர்கள் இந்தி மற்றும் சமசுகிருதம் இரண்டில் ஒன்றைத் தேர்வு செய்யுமாறு கேட்டுக் கொள்ளப்படுகிறார்கள்.
# சர்தார் படேல் பள்ளி

## முதல்வர்கள்

- இரகுபாய் எம். நாயக்
- விபாகா பார்த்தசாரதி
- ஒய்.கே.மாகோ (அலுவலராக)
- முகேஷ் ஷெலாத்
- குசும் லதா வாரியூ
- விஜயா சுப்பிரமணியம் (அலுவலராக)
- திருமதி. அனுராதா ஜோஷி (2007–தற்போது வரை)
# சர்தார் படேல் பள்ளி

## குறிப்பிடத்தக்க முன்னாள் மாணவர்கள்

### நிர்வாகம்

- வினீதா ராய், இந்திய நிர்வாக சேவை அதிகாரி; முன்னாள் வருவாய் செயலாளர், இந்திய அரசு
- ஸ்ருதி ஷர்மா, ஒன்றியப் பொது பணித் தேர்வு 2022, அகில இந்தியத் தரம் 1
# சர்தார் படேல் பள்ளி

## குறிப்பிடத்தக்க முன்னாள் மாணவர்கள்

### கலை மற்றும் ஊடகம்

- வருண் படோலா, தொலைக்காட்சி நடிகர்
- விகாஸ் பால், பாலிவுட் திரைப்படத் தயாரிப்பாளர், திரைக்கதை எழுத்தாளர் மற்றும் இயக்குநர்
- சுவரா பாஸ்கர், பாலிவுட் நடிகை
- ரிச்சா சத்தா, திரைப்பட நடிகை, பிலிம்பேர் விருது பெற்றவர்
- நந்திதா தாஸ், திரைப்பட நடிகை, இயக்குநர்
- ஷஹானா கோஸ்வாமி, பாலிவுட் நடிகை
- பூர்ணா ஜெகன்நாதன், ஹாலிவுட் மற்றும் பாலிவுட் நடிகர் மற்றும் தயாரிப்பாளர்
- கேதன் மேத்தா, திரைப்பட இயக்குநர்
- சித்தார்த் நாராயண், நடிகர்
- அனுஷா ரிஸ்வி, பாலிவுட் திரைப்பட இயக்குநர்
- சூரஜ் சர்மா, திரைப்பட நடிகர்
- பாக்கி டைரேவாலா, நடிகை
# சர்தார் படேல் பள்ளி

## குறிப்பிடத்தக்க முன்னாள் மாணவர்கள்

### இலக்கியம்

- முகுல் கேசவன், எழுத்தாளர் மற்றும் கட்டுரையாளர்
- அமன் சேத்தி, தி இந்து நாளிதழின் எழுத்தாளர் மற்றும் நிருபர்
# சர்தார் படேல் பள்ளி

## குறிப்பிடத்தக்க முன்னாள் மாணவர்கள்

### வணிகம்

- எஸ். ராமதுரை, தலைமை நிர்வாக அதிகாரி, டாடா கன்சல்டன்சி சர்வீசஸ் மற்றும் பத்ம பூசண் விருது பெற்றவர்
- சஞ்சய் மெஹ்ரோத்ரா, மைக்ரான் தொழில்நுட்பத்தின் தலைமை செயல் அலுவலர் மற்றும் சாண்டிஸ்க் இன் இணை நிறுவனர்
# சர்தார் படேல் பள்ளி

## குறிப்பிடத்தக்க முன்னாள் மாணவர்கள்

### அறிவியல் தொழில்நுட்பம்

- கபில் ஹரி பரஞ்சபே, கணிதவியலாளர்
- வித்யுத் மோகன், சமூக தொழில்முனைவோர் மற்றும் எர்த்ஷாட் பரிசு வென்றவர்
# சர்தார் படேல் பள்ளி

## குறிப்பிடத்தக்க முன்னாள் மாணவர்கள்

### விளையாட்டு

- தீப் தாஸ்குப்தா, இந்திய மட்டைப்பந்து அணி
- அஜய் ஜடேஜா, இந்திய மட்டைப்பந்து அணி மற்றும் தொலைக்காட்சி வர்ணனையாளர்
- முரளி கார்த்திக், இந்திய மட்டைப்பந்து அணி
- ககன் கோடா, இந்திய மட்டைப்பந்து அணி
- விவேக் ரஸ்தான், இந்திய மட்டைப்பந்து அணி
- ராகுல் சங்வி, இந்திய மட்டைப்பந்து அணி
- தேஜஸ்வின் சங்கர், இந்திய தடகள வீரர்
- ராஜ்பால் சிங், இந்திய *ஜூடோ*
# சர்தார் படேல் பள்ளி

## குறிப்பிடத்தக்க முன்னாள் மாணவர்கள்

### சட்டம்

- பிஷ்வஜித் பட்டாச்சார்யா, இந்தியாவின் கூடுதல் முன்னாள் தலைமை வழக்கறிஞர்
- கருணா நந்தி, உச்ச நீதிமன்ற வழக்கறிஞர்
# ஏ. சகுந்தலா

**ஏ. சகுந்தலா** தமிழ்த் திரைப்பட நடிகையாவார். தமிழ்த் திரைப்பட நடிகர் பி. யு. சின்னப்பா இவரின் கணவராவார். பிருத்விராஜன் திரைப்படத்தில் பி. யு. சின்னப்பா பிருத்விராஜனாகவும், சகுந்தலா சம்யுக்தையாகவும் நடித்தனர். அதன்பிறகு, 1944 ஆம் ஆண்டில் திருமணம் செய்துகொண்டனர். இந்த இணையருக்கு ராஜ் பகதூர் எனும் மகன் இருந்தார்.  
மனோன்மணி , பிருத்விராஜன் , வேணுகானம், சக்திமாயா,கோகிலவாணி ஆகியன ஏ. சகுந்தலா நடித்த திரைப்படங்களாகும்.
# கொத்தங்குடி ஊராட்சி (கும்பகோணம்)

**கொத்தங்குடி ஊராட்சி**, தமிழ்நாட்டின் தஞ்சாவூர் மாவட்டத்தில் உள்ள கும்பகோணம் ஊராட்சி ஒன்றியத்தில் அமைந்துள்ளது. இந்த ஊராட்சி, கும்பகோணம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2664 ஆகும். இவர்களில் பெண்கள் 1331 பேரும் ஆண்கள் 1333 பேரும் உள்ளனர்.
# கொத்தங்குடி ஊராட்சி (கும்பகோணம்)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. குடிதாங்கி
1. தட்டிமால்
1. கொத்தங்குடி
# சகுந்தலா (பக்கவழி நெறிப்படுத்துதல்)

சகுந்தலா என்பது கீழ்வருபவற்றைக் குறிக்கலாம்.
# சகுந்தலா (பக்கவழி நெறிப்படுத்துதல்)

## கலை

- சகுந்தலா - மகாபாரதத்தில் உள்ள ஒரு கதாப்பாத்திரம்
- அபிஞான சாகுந்தலம் - காளிதாசரால் இயற்றப்பட்ட சமசுகிருத மொழி நாடக நூல்
- சகுந்தலை (திரைப்படம்) - 1940 ஆம் ஆண்டு வெளிவந்த தமிழ்த் திரைப்படம்
# சகுந்தலா (பக்கவழி நெறிப்படுத்துதல்)

## மக்கள்

- ஏ. சகுந்தலா - நடிகை (நடிகர் பி. யு. சின்னப்பாவின் மனைவி)
- ஜி. சகுந்தலா (19 ஆகத்து 1932 - 8 நவம்பர் 2004) - நடிகை (மந்திரி குமாரி பட நடிகை)
- அ. சகுந்தலா - நடிகை (சிஐடி சகுந்தலா என வழங்கப்பட்டவர்)
- தெலுங்கானா சகுந்தலா (9 சூன் 1951 - 14 சூன் 2014) - தூள் படத்தில் சொர்ணாக்கா கதாப்பாத்திரத்தில் நடித்தவர்
- சகுந்தலா பார்னே - இந்தியப் பாடகர், எழுத்தாளர், வானொலி அறிவிப்பாளர்
- சகுந்தலா நாயர் (1926 - )- இந்திய அரசியல்வாதி
- சகுந்தலா தேவி (4 நவம்பர் 1929 - 21 ஏப்ரல் 2013) - இந்தியக் கணித மேதை
- சகுந்தலா பகத் (6 பிப்ரவரி 1933 - 14 அக்டோபர் 2012) - இந்தியாவின் முதலாவது கட்டடப் பொறியாளர்
- சகுந்தலா மஜூம்தார் (1964 - ) - இந்திய விலங்குகள் நல ஆர்வலர்
# இயந்திரா இந்தியா

**இயந்திரா இந்தியா லிமிடெட்** (**Yantra India**) இந்திய அரசுக்கு சொந்தமான பொதுத்துறை நிறுவ்னம் ஆகும். இது இந்திய இராணுவத்திற்கு குறிப்பாக இந்தியத் தரைப்படைக்கு தேவையான வெடி மருந்துகள், அனைத்து வகை துப்பாக்கிகள், கவச வாகனங்கள், எஃகு & இரும்பு வார்ப்படங்கள் மற்றும் மற்றும் பினகா போன்ற ஏவுகணைகளை உற்பத்தி செய்கிறது. இதனை தலைமையகம் நாக்பூரில் உள்ளது. இயந்திரா இந்தியா நிறுவனத்தின் கீழ்கண்ட படைக்கல உற்பத்தி தொழிற்சாலைகள் செயல்படுகிறது. அவைகள்:  
1. திண் ஊர்தி தொழிற்சாலை, ஆவடி, திருவள்ளூர் மாவட்டம்
1. துப்பாக்கித் தொழிற்சாலை, திருவெறும்பூர், திருச்சிராப்பள்ளி மாவட்டம்
1. வெடிமருந்து தொழிற்சாலை அருவங்காடு, நீலகிரி மாவட்டம்
1. படைக்கல தொழிற்சாலை, பூசாவல், மகாராட்டிரா
1. படைக்கல தொழிற்சாலை, அம்பர்நாத், மகாராட்டிரா
1. படைக்கல தொழிற்சாலை டம் டம், மேற்கு வங்காளம்
1. படைக்கல தொழிற்சாலை முராத் நகர், உத்தரப் பிரதேசம்
1. படைக்கல தொழிற்சாலை கட்னி, மத்தியப் பிரதேசம்
1. உலோகம் & எஃகு வார்பட தொழிற்சாலை ஜபல்பூர், மத்தியப் பிரதேசம்
# பண்டார் சன்வே

**பண்டார் சன்வே** <small>அல்லது</small> **சன்வே மாநகரம்** (ஆங்கிலம்: *Bandar Sunway* <small>அல்லது</small> *Sunway City*; மலாய்: *Bandar Sunway*; சீனம்: 双威镇); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள மாநகரம். மலேசியாவில் மிகப் பெரிய நகரங்களில் பண்டார் சன்வே மாநகரமும் ஒன்றாகும்.  
பண்டார் சன்வே மாநகரம் 800 ஏக்கர் பரப்பளவைக் கொண்டது. தனித்த ஒரு மாநகரமாக இயங்கி வருகிறது. இருப்பினும் சுபாங் ஜெயா - கோலாலம்பூர் ஆகிய இரு பெரும் மாநகரங்களுக்கு இடையில் பிணைக்கப்பட்டு உள்ளது.  
1997-ஆம் ஆண்டில், சன்வே குரூப் *(Sunway Group)* எனும் நிறுவனம் சன்வே மாநகரத்தை உருவாக்கியது. **சன்வே** எனும் சொல் **சுங்கைவே** *(Sungai Way)* எனும் பெயரில் இருந்து திரிந்து வந்த சொல்லாகும்.
# பண்டார் சன்வே

## பொது

மலேசியாவின் முதல் பெரும் வணிகப் பூங்கா மற்றும் பெரும் பொழுதுபோக்கு மையமாக சன்வே பிரமிட் *(Sunway Pyramid),* ஜூலை 1997-இல், சன்வே மாநகரத்தில் திறக்கப்பட்டது. அந்த வணிக வளாகத்தின் நுழைவாயிலில் எகிப்திய *(Ancient Egypt)* பிரமிடு சிங்கம்; காவல் காப்பது போல ஒரு வடிவச் சிலை அமைக்கப்பட்டது.  
அந்தச் சிலைதான், இன்றைய வரையில் அந்த வணிக மையத்தின் அடையாளச் சின்னமாகத் திகழ்கின்றது. சன்வே மாநகரத்தின் மையத்தில் சன்வே லகூன் *(Sunway Lagoon)* எனும் கேளிக்கை பூங்கா உள்ளது.
# பண்டார் சன்வே

## பொது

### உயர்க்கல்வி மையங்கள்

இந்தப் பூங்கா மலேசியாவின் மிகப்பெரிய நீர்ப் பூங்காவைக் கொண்டு உள்ளது. தவிர பல்வேறு வகையான கேளிக்கைப் பூங்காக்களும் உள்ளன. பன்னாட்டு உணவகங்கள், பன்னாட்டு வங்கிகள் மற்றும் பிற வணிக கட்டிடங்களும் உள்ளன.  
சன்வே மாநகரம் உயர்க்கல்வி மையமாகவும் அறியப்படுகிறது. அப்பகுதியில் இரண்டு பெரிய பல்கலைக்கழகங்கள் உள்ளன. தவிர தனியார் கல்லூரிகளும் உள்ளன.  
- மோனாஷ் பல்கலைக்கழகம் மலேசியா *(Monash University Malaysia)*
- சன்வே பல்கலைக்கழகம் *(Sunway University)*
- சன்வே கல்லூரி *(Sunway College)*
- லீ கார்டன் பிளிவ் மலேசியா *(Le Cordon Bleu Malaysia)*
- தி ஒன் அகடமி *(The One Academy)*
# பண்டார் சன்வே

## பொது

### தனியார் மருத்துவமனைகள்

இங்கு இரு பெரிய தனியார் மருத்துவமனைகள் உள்ளன. மலேசியாவில் மிகவும் புகழ்பெற்ற மருத்துவமனைகளாக அறியப் படுகின்றன. அவை:  
- சன்வே மருத்துவ மையம் *(Sunway Medical Centre)*
- சைம் டார்பி மருத்துவ மையம் *(Sime Darby Medical Centre).*
முன்பு இந்த மருத்துவமனை சுபாங் ஜெயா மருத்துவ மையம் *(Subang Jaya Medical Centre)* என்று அழைக்கப்பட்டது.
# பண்டார் சன்வே

## அமைவு

பண்டார் சன்வே *(Bandar Sunway),* சுபாங் ஜெயா மாநகர்ப் பகுதியில் ஒரு பகுதியாகும். சுபாங் ஜெயா மாநகர்ப் பகுதியில் SS12 முதல் SS19 வரை; PJS7 / PJS9 / PJS11 வரையிலான குடியிருப்புப் பகுதிகள் உள்ளன.  
1970-ஆம் ஆண்டுகளுக்கு முன்னர், சுபாங் ஜெயா ஒரு கிராமப் பகுதியாக இருந்தது. கிள்ளான் மாவட்டத்தின் ஒரு பகுதியாகவும் இருந்தது. அதன் பின்னர் சுபாங் ஜெயா, பெட்டாலிங் மாவட்டத்தின் கீழ் வந்தது.
# பண்டார் சன்வே

## அமைவு

### சுபாங் ஜெயா வரலாறு

சுபாங் ஜெயாவின் வீட்டு மேம்பாட்டுத் திட்டம், சைம் யூ.இ.பி. புரபர்டிஸ் நிறுவனத்தினால் *(Sime UEP Properties Berhad)* 1976 பிப்ரவரி 21-இல் தொடங்கப்பட்டது. இந்த நிறுவனம் உலகளாவிய சைம் டார்பி *(Sime Darby)* நிறுவனத்துக்குச் சொந்தமானது.
# பண்டார் சன்வே

## அமைவு

### சுபாங் ஜெயா மேம்பாட்டுத் திட்டம்

சுபாங் ஜெயா மனை மேம்பாட்டுத் திட்டம், 1988-இல் முடிவடைந்தது. இது ஒரு பெரிய வீட்டு மேம்பாட்டுத் திட்டம் ஆகும். இந்தத் திட்டத்தின் கீழ் பல்லாயிரம் வீடுகள் கட்டப் பட்டன. முன்பு பெட்டாலிங் ஜெயா நகராட்சிக்கு உட்பட்ட சுபாங் ஜெயா நகர்ப்பகுதி, சீபீல்டு ரப்பர் தோட்டமாக *(Seafield Estate)* இருந்தது.  
சுபாங் ஜெயா வீட்டு மேம்பாட்டுத் திட்டத்தின் கீழ் வீடுகள் கட்டி முடிக்கப்பட்டதும், அதே சைம் டார்பி நிறுவனம் புதிதாக யூஎஸ்ஜே *(USJ)* எனும் வீடமைப்புத் திட்டத்தைத் தொடக்கியது.
# பண்டார் சன்வே

## அமைவு

### சுபாங் ஜெயா நகராண்மைக் கழகம்

சைம் டார்பி நிறுவனத்தின் புதிய யு.எஸ்.ஜே. *(USJ)* திட்டமும் சுபாங் ஜெயா நகர்ப்புறத்தில் தான் இருந்தது. பின்னர் 1999-ஆம் ஆண்டில், சுபாங் ஜெயாவின் தெற்கு முனையில் புத்ரா அயிட்ஸ் *(Putra Heights)* எனும் மற்றொரு பெரும் வீடமைப்புத் திட்டமும் உருவானது. சுபாங் ஜெயா குறுகிய காலத்தில் அபாரமாக வளர்ச்சி பெற்றது.  
அந்த வகையில் 1997-ஆம் ஆண்டில், சுபாங் ஜெயா மாநகராட்சி எனும் தகுதியைப் பெற்றது. அதன் பின்னர், முன்பு இருந்த பெட்டாலிங் மாவட்ட நகராண்மைக் கழகம் *(Petaling District Council)* எனும் பழைய பெயர்; பெட்டாலிங் ஜெயா மாநகராட்சி என மாற்றம் செய்யப்பட்டது.
# நிர்பான்

**நிர்பான்** (*Nirban*) அல்லது நிர்வான் அல்லது நர்பன் என்பது **ராஜஸ்தானில்** அஜ்மீரின் பிருத்திவிராச் செளகானுடன் நெருக்கமாக இருந்த ராஜபுத்திரர்களின் குலமாகும்.  
**நிர்பான்** (அல்லது **நிர்வான்** ) என்பது அல்வார் ஜான்புரி அரியானாவின் யதுவன்ஷி அகிர் கோத்திரம்<nowiki/>ஆகும். நிர்பானின் சில கிராமங்கள் மசார்பூர், பட்டோடிக்கு அருகிலுள்ள குனி தௌல்தாபாத் , பட்டோடி, குலியாரா, பாலக் நோஷெர், செலானா மற்றும் தில்லியின் சமய்பூர், பட்லி மற்றும் ஹைதுர்பூர் கிராமங்களில், பப்ராவத் நஜாப்கர் தில்லி, பௌலாத்பூர், அல்வார் ஆகியன.
# நிர்பான்

## மேலும் பார்க்கவும்

- நந்தவன்ஷி
- சிக்லிகர்
# சிந்தாதிரிப்பேட்டை ஆதிபுரீஸ்வரர் கோவில்

**ஆதிபுரீஸ்வரர் கோவில்** என்பது தமிழ் நாட்டின் சென்னை மாநகரம், சிந்தாதிரிப்பேட்டை, ஆதிகேசவபுரம் பகுதியில் அமைந்துள்ள ஒரு சிவன் கோயில் ஆகும்.
# சிந்தாதிரிப்பேட்டை ஆதிபுரீஸ்வரர் கோவில்

## வரலாறு

ஜார்ஜ் டவுனுக்கு வெளியே தொழில் வளர்ச்சியை மேம்படுத்த, கிழக்கிந்திய கம்பெனியின் ஏஜென்டுகள், அன்றைய மெட்ராஸின் பல்வேறு இடங்களில் நெசவுத் தொழிலாளர்கள் குடியேற ஊக்கம் அளித்தனர். ஆங்கிலேயர் ஆட்சிக்காலத்தில் ஆளுநராக பதவி வகித்த ஜார்ஜ் மோர்டன் பிட் கூவம் நதிக்கரையில் உள்ள தோட்டத்தில், காலிகோ துணியை உற்பத்தி செய்வதற்காக, நெசவாளர்களின் கிராமத்தை நிறுவினார். சுங்கு ராமச் செட்டி என்பவருக்குச் சொந்தமான 840 கெஜம் x 500 கெஜம் பரப்பளவு கொண்ட தோட்டம் சின்ன தறிப் பேட்டை என்று அழைக்கப்பட்டது. ஆளுநரின் ஆலோசனையில், சின்னத்தம்பி முதலியார், ஆதியப்ப வெண்ணல நாராயணன் செட்டி (ஆங்கிலேயர்கள் அழைத்த பெயர் 'வெண்ணல நற்றன் சிட்டி' (('Vennala Narran Chitty') ஆகியோர், தொழிலாளர்களுக்கு வட்டியில்லா கடன் வழங்கி, தொழிலை ஊக்கப்படுத்தினர்.  
ஆதியப்ப நாராயண செட்டி சிந்தாதிரிப்பேட்டை குடியேற்றத்தை நிர்வாகித்த இரண்டு துபாஷ்களில் ஒருவர் ஆவர். இவர் சிந்ததிரிப்பேட்டையில் ஆதி கேசவப் பெருமாள் கோவிலைக் கட்டினார். இவை மணலி முத்துகிருஷ்ண முதலியின் 'நகரக் கோவில்' (Town Temple) போல் இல்லாத ஆதிபுரீஸ்வரர் மற்றும் ஆதி கேசவப்பெருமாள் ஆகிய இரட்டை கோவில்கள் ஆகும்.
# டம் டம்

**டம் டம்** (**Dum Dum**), இந்தியாவின் மேற்கு வ்ங்க மாநிலத்தின் வடக்கு 24 பர்கனா மாவட்டத்திலுள்ள நகராட்சி ஆகும். இது கொல்கத்தா மாநகர வளர்ச்சி குழுமத்தின் பரப்பளவில் உள்ளது. இது கொல்கத்தாவிற்கு வடகிழக்கே 15 கிலோ மீட்டர் தொலைவில் உள்ளது. இங்கு நேதாஜி சுபாசு சந்திரபோசு பன்னாட்டு வானூர்தி நிலையம் உள்ளது. கொல்கத்தா மெட்ரோ டம் டம் நகரத்துடன் இணைக்கிறது. தேசிய நெடுஞ்சாலை எண் 12 டம் டம் வழியாகச் செல்கிறது. இங்கு டம் டம் மத்திய சிறைச்சாலை உள்ளது. டம் டம் பாசறை தொடருந்து நிலையம் இந்நகரத்தில் அமைந்துள்ளது.
# டம் டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 9.23 எக்டேர் பரப்பளவு கொண்ட இந்நகரத்தின் மக்கள் தொகை 1,14,786 ஆகும். அதில் ஆண்கள் 58,566 (51%) மற்றும் பெண்கள் 56,220 (49%) ஆக உள்ளனர். பாலின விகிதம் 1000 ஆண்களுக்கு 960 பெண்கள் வீதம் உள்ளனர். 6 வயதிற்குட்பட்ட குழந்தைகள் 8,259 ஆகவுள்ளனர். எழுத்தறிவு 91.99% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8269 மற்றும் 508 ஆகவுள்ளனர்.
# டம் டம்

## பொருளாதாரம்

டம் டம் நகரத்தில் இயந்திரா இந்தியாவின் இராணுவ ஆயுதங்கள் தயாரிக்கும் தொழிற்சாலை உள்ளது.
# அகிர் போரிச்சா

**அகிர் போரிச்சா** (*Ahir Boricha*) என்பவர்கள் இந்தியாவின் குஜராத் மாநிலத்தில் காணப்படும் அகிர் சாதியின் ஒரு பிரிவினர் ஆவர்.
# அகிர் போரிச்சா

## தோற்றம்

போரிச்சாக்கள் கச்சு போரிச்சா பகுதியிலிருந்து தங்கள் பெயரைப் பெற்றனர். இப்பகுதி இவர்களின் தாயகமாக இருந்தது. இவர்கள் வறட்சியின் காரணமாக ஜாம்நகர் மாவட்டத்திற்குக் குடிபெயர்ந்தனர். மரபுகளின்படி, போரிச்சா என்ற வார்த்தைக்கு மதிப்புள்ளவர்கள் என்று பொருள்.  
போரிச்சாக்கள் இந்துக்கள் ஆவர். இவர்கள் இராமர், சிவன், பிள்ளையார், கிருட்டிணன் மற்றும் லட்சுமி போன்ற இந்து கடவுள்களையும் தெய்வங்களையும் வழிபடுகின்றனர்.
# முராத் நகர்

**முராத்நகர்** (**Muradnagar**) இந்தியாவின் மேற்கு உத்தரப் பிரதேசத்தின் மேற்கில் அமைந்த காசியாபாத் மாவட்டத்தில் உள்ள நகராட்சி ஆகும். இந்நகரம் காசியாபாத்திலிருந்து 22 கிலோ மீட்டர் தொலைவிலும், தில்லியிலிருந்து 55 கிலோ மீட்டர் தொலைவிலும் உள்ளது. இந்நகரத்தில் இயந்திரா இந்தியாவின் இராணுவப் படைக்கலத் தொழிற்சாலை உள்ளது.
# முராத் நகர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 1058 வீடுகளும், 25 வார்டுகளும் கொண்ட முராத் நகர் நகராட்சியின் மக்கள் தொகை 95,208 ஆகும். அதில் ஆண்கள் 50,271 மற்றும் பெண்கள் 44,937 ஆக உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். 6 வயதிற்குட்பட்ட குழந்தைகள் 14,745 ஆகவுள்ளனர். எழுத்தறிவு 73.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 10,212 மற்றும் 6 ஆகவுள்ளனர்.
# சிர்க்கோனியம்(III) அயோடைடு

**சிர்கோனியம்(III) அயோடைடு** (*Zirconium(III) iodide*) என்பது ZrI<sub>3</sub> என்ற மூலக்கூற்று வாய்ப்பாட்டுடன் கூடிய ஒரு கனிம வேதியியல் சேர்மமாகும்.
# சிர்க்கோனியம்(III) அயோடைடு

## தயாரிப்பு

மற்ற குழு 4 மூவயோடைடுகளைப் போலவே, சிர்கோனியம் (IV) அயோடைடுடன் சிர்கோனியம் உலோகத்தை சேர்த்து வினை கலவையை உயர் வெப்பநிலை ஒடுக்க வினைக்கு உட்படுத்தி குறைப்பதன் மூலம் சிர்கோனியம்(III) அயோடைடை தயாரிக்கலாம்.  
: 3 ZrI <sub>4</sub> + Zr → 4 ZrI <sub>3</sub>  
அலுமினியம் மூவயோடைடுடன் ஏதேனுமொரு சிர்கோனியம்(III) கரைசலைச் சேர்த்து சிர்கோனியம்(III) அயோடைடை படிகமாக்குவது ஒரு மாற்று தயாரிப்பு முறையாகும். சிர்கோனியம் (IV) அயோடைடின் எளிதுருகும் கரைசலை நீர்ம அலுமினியம் மூவயோடைடு கரைசலைச் சேர்த்து 280-300 பாகை செல்சியசு வெப்பநிலைக்குச் சூடுபடுத்துவதன் மூலம் தேவையான மேற்கூறிய கரைசல் தயாரிக்கப்படுகிறது.
# சிர்க்கோனியம்(III) அயோடைடு

## கட்டமைப்பு மற்றும் பிணைப்பு

சிர்கோனியம்(III) அயோடைடு d <sup>1</sup> உலோக அயனி Zr <sup>3+</sup> அயனிக்கு எதிர்பார்த்ததை விட குறைவான காந்தத் தருணத்தைக் கொண்டுள்ளது, இதனால் மிகக் குறைவான Zr-Zr பிணைப்பு கொண்டதாக உள்ளது.  
சிர்கோனியம்(III) அயோடைடின் படிக அமைப்பு, Zr <sup>3+</sup> அயனிகளால் ஆக்கிரமிக்கப்பட்ட எண்முக இடைவெளிகளில், மூன்றில் ஒரு பகுதி அயோடைடு அயனிகளின் அறுகோண நெருக்கப் பொதிவை அடிப்படையாகக் கொண்டது. இந்த அமைப்பு சமமற்ற இடைவெளி கொண்ட உலோக அணுக்களுடன் முகப்-பகிர்வு {ZrI <sub>6</sub> } எண்முக இணையான சங்கிலிகளைக் கொண்டுள்ளது. Zr-Zr பிரிப்பு 3.17 Å மற்றும் 3.51 Å அளவுகளுக்கு இடையில் மாறி மாறி வருகிறது.  
ZrCl <sub>3</sub>, ZrBr <sub>3</sub> மற்றும் ZrI <sub>3</sub> ஆகியவை β-TiCl <sub>3</sub> கட்டமைப்பிற்கு மிகவும் ஒத்த கட்டமைப்புகளை ஏற்றுக்கொள்கின்றன. அனைத்து மூன்று ZrX <sub>3</sub> சேர்மங்களின் கட்டமைப்பிலும் உலோக-உலோக அச்சில் எண்முகத்தின் சிறிதளவு நீட்சி உள்ளது. உலோக-உலோக விலக்கல் பண்பு இதற்கு காரணமாக இருக்கலாம். ஆனால் இந்நீட்சி குளோரைடில் மிகவும் அதிகமாகவும் , புரோமைடில் மிதமானதாகவும் அயோடைடில் மிகக் குறைவாகவும் காணப்படுகிறது.
# அகிர் குலம்

அகிர் குலம் (சமசுகிருதம்: அபிரா) என்பது சமசுகிருதமயமாக்கல் செயல்முறையின் ஒரு பகுதியாக 19ஆம் நூற்றாண்டின் பிற்பகுதியிலிருந்து 20ஆம் நூற்றாண்டின் முற்பகுதி வரை *யாதவர்* எனும் சொல்லைப் பயன்படுத்தும் பெரிய ஆயர் சமூகங்களில் உள்ள ஓர் இந்து சாதிப் பிரிவாகும். அகிர் குலம் கிட்டத்தட்ட நாடு முழுவதும் பரவியுள்ளது.
# அகிர் குலம்

## குலங்கள்

### யதுவன்சி

யதுவன்ஷி அகிர் பழங்கால யது அல்லது கிருட்டிணனின் யாதவ வம்சத்தினைச் சேர்ந்த பழங்குடி வம்சாவளி எனத் தங்களைக் கூறுகின்றனர்.
# அகிர் குலம்

## குலங்கள்

### நந்தவன்சி

நந்தவன்சி அகிர்களின் தோற்றம் பற்றிய புராணக் கதை ஒன்று உள்ளது. அரக்கர்களைக் கொல்ல கிருட்டிணன் யமுனை ஆற்றினைக் *கவுலிகளுடன்* கடந்து சென்றார் என்று விவரிக்கிறது. கிருட்டிணனுடன் ஆற்றைக் கடந்தவர்கள் அகிர் நந்தபன்சி என அழைக்கப்பட்டனர். நந்தவன்சி மற்றும் யதுவன்சி இரு பட்டங்களும் அடிப்படையில் ஒத்ததாக உள்ளன.
# அகிர் குலம்

## குலங்கள்

### குவால்வன்சி

குவால்வன்சி அகிர் வரலாற்று ரீதியாக மாடு மேய்ப்புடன் தொடர்புடையவர்கள். வரலாற்றுப் பேராசிரியர் ராகுல் சுக்லாவின் கூற்றுப்படி, குவால்வன்சி அகிர்கள் பீகாரைத் தவிர, அசாம்கர், வாரணாசி, கோர்காக்பூர், மிர்சாபூர் போன்ற இடங்களில் குடியேறினர்.இவர்கள் கிழக்கு உத்தரப்பிரதேசம் மற்றும் பீகாரில் விவசாயத் தொழிலை மேற்கொண்டனர். நூற்றாண்டின் தொடக்கத்தில், இவர்கள் பெரிய அளவில் வணிகம் மற்றும் பிற தொழில்களைச் செய்பவர்களாக உருவெடுத்தனர்.
# அகிர் குலம்

## குலங்கள்

### கோசி

கோசிகள் முக்கியமாக வட இந்தியாவில் காணப்படும் ஒரு சமூகம். இவர்கள் நாட்டின் பல்வேறு பகுதிகளைச் சேர்ந்த ஜமீந்தார்களும் சிறு மன்னர்களும் ஆவர். கோசிகளின் தோற்றத்தை யதுவன்சி அகிர்களின் மூதாதையராகக் கூறப்படும் மன்னர் நந்த் என்பவரிடமிருந்து கண்டுபிடிக்கப்பட்டது.
# அகிர் குலம்

## குலங்கள்

### பதாக்

மகாபனின் அகிர் ராஜாவான திக்பாலிடமிருந்து வந்தவர்கள் என்று பாதக் அகிர்கள் என ஆய்வாளர்கள் கூறுகின்றனர்.
# அகிர் குலம்

## குலங்கள்

### அகார்

அகார் என்பது விவசாயத்தில் ஈடுபட்டுள்ள இந்து சாதியக் குழு. அகார் பழங்குடியினர் ரோகில்கண்ட் மற்றும் வடமேற்கு மாகாணங்களின் பிற மாவட்டங்கள் வழியாக, மேய்ச்சல் பணியைத் தொடர்ந்து பரவியுள்ளனர். இவர்கள் தங்களை யதுவின் வம்சாவளி என்று கூறுகின்றனர்.
# அகிர் குலம்

## குலங்கள்

### கிருஷ்ணாத்

கிஷ்னாட் அல்லது கிருஷ்ணாத் பீகார் மாநிலத்தில் வசிக்கும் அகிர் குலத்தினர்.
# அகிர் குலம்

## குலங்கள்

### மஜ்ராத்

மஜ்ராத் என்பவர்கள் பீகார் மாநிலத்தில் வசிக்கும் அகிர் குலத்தினர் என்றும் இவர்கள் மது மன்னரின் வழிவந்தவர்கள் என்றும் கூறப்படுகிறது.
# அகிர் குலம்

## மேலும் பார்க்கவும்

- அஹிர்
- யதுவன்ஷி
# தங்கடி விமான அருங்காட்சியகம்

**தங்கடி விமான அருங்காட்சியகம்** (*Aircraft Museum Dhangadhi*) நேபாள நாட்டின் காத்மாண்டுவிற்கு மேற்கே 500 கிமீ தொலைவில் உள்ள தங்கடி நகரத்தில் அமைந்துள்ளது. முன்னாள் நேபாள விமானி பெட் உப்ரேட்டி மற்றும் அவரது அறக்கட்டளையால் 2014 ஆம் ஆண்டு செப்டம்பர் மாதம் 17 ஆம் தேதியன்று நேபாளத்தின் முதல் விமான அருங்காட்சியகமாக இது நிறுவப்பட்டது. அருங்காட்சியகம் செயலிழந்த ஃபோக்கர்-100 விமானத்தின் உள்ளே உள்ளது. 35.53 மீட்டர் நீளம் கொண்ட இவ்விமானம் 2008 ஆம் ஆண்டு மூடப்படும் வரை காசுமிக் ஏர் விமான நிறுவனம் மூலம் இயக்கப்பட்டது. அருங்காட்சியகத்தில் சுமார் 200 சிறு வணிக விமானங்கள் மற்றும் போர் விமானங்கள் காட்சிக்கு வைக்கப்பட்டுள்ளன. நுண்படிவ விமானங்களுடன், வான்வழி புகைப்பட தொகுப்பு மற்றும் விமானியறை சிற்றுண்டியகம் போன்ற வசதிகளும் உள்ளன. அருங்காட்சியகத்தின் வருவாய் புற்றுநோயாளிகளுக்கு உதவப் பயன்படுத்தப்படுகிறது. இரண்டாவது அருங்காட்சியகமான வான்பயணவியல் அருங்காட்சியகம் தங்கடி விமான அருங்காட்சியகத்தின் வெற்றியைத் தொடர்ந்து நேபாளத்தின் தலைநகரான காத்மாண்டுவில் 2017 ஆம் ஆண்டு பெட் உப்ரேட்டி அறக்கட்டளையால் நிறுவப்பட்டது.
# விசயன் விசிறிவால்

**விசயன் விசிறிவால்** (*Visayan fantail*)(*ரைபிதுரா அல்பிவென்ட்ரிசு*) என்பது பிலிப்பீன்சில் உள்ள நீக்ரோஸ், பனாய், குய்மராஸ், மஸ்பேட் மற்றும் டிகாவோ தீவுகளில் உள்ள ஒரு விசிறிவால் சிற்றினம் ஆகும். சமீப காலம் வரை, இது நீலத் தலை விசிறிவால் மற்றும் தப்லாசு விசிறிவால் ஆகியவற்றுடன் ஒத்த சிற்றினமாகக் கருதப்பட்டது.
# விசயன் விசிறிவால்

## விளக்கம்

ஈபேர்டு இந்தப் பறவையினை "நடுத்தர அளவிலான, நீண்ட வால் கொண்ட காடுகளில் காணப்படும் பறவை என்றும், தலை, மார்பு, முதுகு மற்றும் தோளில் மந்தமான நீல நிறமும், மார்பு மற்றும் தலைப்பகுதியில் வெளிர் நீல நிற கோடுகளுடனும், வெள்ளை வயிறு மற்றும் கீழ் முதுகு, வெளிப்புற வால் இறகுகள் மற்றும் இறக்கை, இருண்ட மத்திய வால் இறகுகள் மற்றும் இறக்கையின் இருண்ட விளிம்புடன் காணப்படும்” எனக் கூறுகிறது. உணவு தேடும் போது பெரும்பாலும் ஆண் பறவைகள் வாலினை விசிறிபோல ஆட்டுகின்றன. கறுப்புத் தலையுடைய மொனார்க்கைப் போன்று இவை செம்பழுப்பு தொடையினையும் வாலினையும் கொண்டுள்ளன. குரல் என்பது ஒரு ஒற்றை, நாசி "ஜெப்" குறிப்பு இடைவெளியில் கொடுக்கப்பட்ட அல்லது விரைவான தொடராக வேகப்படுத்தப்படும்" வகையில் உள்ளது.  
இது நீலத்தலை விசிறிவால் மற்றும் தப்லாசு விசிறிவால் ஆகியவற்றிலிருந்து இதன் வெள்ளை வயிறு மற்றும் பொதுவாக நிறத்தால் வேறுபடுகிறது.  
இது பெரும்பாலும் கலப்பு இன மந்தைகளுடன் காணப்படுகிறது.
# விசயன் விசிறிவால்

## வாழ்விடம் மற்றும் பாதுகாப்பு நிலை

இதன் வாழ்விடம் வெப்பமண்டல ஈரமான முதன்மை மற்றும் இரண்டாம் நிலை காடுகள் மற்றும் கடல் மட்டத்திலிருந்து 1,800 மீட்டர் உயரத்தில் உள்ள தாழ் நிலப் பகுதிகள் முதல் மலைப்பகுதிகள் வரை காடுகளின் விளிம்பில் காணப்படும்.  
பன்னாட்டு இயற்கைப் பாதுகாப்புச் சங்கம் இந்தப் பறவையை தீவாய்ப்புக் கவலை குறைந்த இனமாக மதிப்பிட்டுள்ளது. இருப்பினும், இது ஏற்கனவே குய்மராசில் அழிந்துவிட்டதாகவும், இந்த தீவுகளில் பாரிய காடழிப்பு காரணமாக மாசுபேட் மற்றும் டிகாவோ தீவில் அழிந்துவிட்டதாகவும் கூறப்படுகிறது.
# அம்பேலிம்

**அம்பேலிம்** (*Ambelim*) இந்தியாவின் கோவா மாநிலத்திலுள்ள சால்செட் தாலுகாவில் அமைந்துள்ள ஒரு கிராமம் ஆகும். தெற்கு கோவா மாவட்டத்தில் இடம்பெற்றுள்ள இக்கிராமம் வேலிம் மற்றும் அசோல்னா கிராமங்களுடன் எல்லையைப் பகிர்ந்து கொள்கிறது. இங்கு மீன் பிடி மற்றும் பழங்குடி சமூகத்தினர் அதிகமாக வாழ்கின்றனர். ஏழு வார்டுகள் உள்ளடங்கியுள்ள அம்பேலிம் கிராமத்தில் மொத்தமாக 3500 குடியிருப்பாளர்கள் வாழ்கின்றனர்.  
அம்பேலிம் கிராமம் வேலிம் சட்டமன்றத் தொகுதியின் கீழ் வருகிறது. மேலும் வேலிம் தொகுதியின் சட்டமன்ற உறுப்பினர் குரூசு சில்வாவின் இல்லம் இந்த கிராமத்தில் அமைந்துள்ளது.
# அம்பேலிம்

## குறிப்பிடத்தகுந்த நபர்கள்

- பெஞ்சமின் சில்வா - முன்னாள் சட்டமன்ற உறுப்பினர்
- குரூசு சில்வா - தற்போதைய சட்டமன்ற உறுப்பினர்
# வில்லியம் ரூட்டோ

**வில்லியம் சமோய் அராப் ரூட்டோ** (*William Samoei Arap Ruto*, பிறப்பு: 21 திசம்பர் 1966) கென்யாவின் அரசுத்தலைவராகத் தேர்ந்தெடுக்கப்பட்ட கென்ய அரசியல்வாதி ஆவார். இவர் 2013 முதல் கென்யாவின் துணை அரசுத்தலைவராக பணியாற்றினார். 2013 அதிபர் தேர்தலில், அவர் ஜூபிலி கூட்டணி சார்பில் அதிபர் உஹுரு கென்யாட்டாவுடன் துணை அரசுத்தலைவராகத் தேர்ந்தெடுக்கப்பட்டார். ரூட்டோ 1998 முதல் 2013 வரை நாடாளுமன்ற உறுப்பினராக இருந்தார். இவர் ஆகத்து 2002 முதல் டிசம்பர் 2002 வரை டேனியல் அராப் மோய் நிர்வாகத்தில் உள்துறை அமைச்சராகப் பணியாற்றினார். பின்னர் இவர் முவாய் கிபாகி நிர்வாகத்தில் 2008 முதல் 2010 வரை விவசாயத்துறை அமைச்சராகவும், ஏப்ரல் முதல் அக்டோபர் 2010 வரை உயர் கல்வி அமைச்சராகவும் பணியாற்றினார் . இவர் 2022 அரசுத்தலைவர் தேர்தலில் கென்யாவின் அரசுத்தலைவராக தேர்ந்தெடுக்கப்பட்டார்.
# வில்லியம் ரூட்டோ

## ஆரம்ப கால வாழ்க்கை மற்றும் கல்வி

ரிப்டு பள்ளத்தாக்கு மாகாணத்தில் உள்ள கலென்ஜின் மக்களைச் சேர்ந்த வில்லியம் ருடோ 1966 ஆம் ஆண்டு டிசம்பர் 21 ஆம் தேதி காமகுட், உசின் கிஷு கவுண்டியில் உள்ள சம்புட் கிராமத்தில் டேனியல் செருயோட் மற்றும் சாரா செருயோட் ஆகியோருக்குப் பிறந்தார். இவர் தனது ஆரம்பப் பள்ளிக் கல்வியை கெரோடெட் தொடக்கப் பள்ளியில் பயின்றார். நந்தி கவுண்டியில் உள்ள கப்சபெட் ஆண்கள் உயர்நிலைப் பள்ளியில் உயர்நிலைப் பள்ளிக்குச் செல்வதற்கு முன், அவர் தனது சாதாரண நிலைக் கல்விக்காக வாரெங் இடைநிலைப் பள்ளியில் சேர்க்கப்பட்டார். பின்னர் அவர் நைரோபி பல்கலைக்கழகத்தில் தாவரவியல் மற்றும் விலங்கியல் துறையில் இளம் அறிவியல்<nowiki/>பட்டத்தை 1990 ஆம் ஆண்டி பெற்றார். ரூட்டோ பின்னர் தாவர சூழலியலில் பாடப்பிரிவில் முதுகலை அறிவியல் பட்டப்படிப்பில் சேர்ந்து 2011-ஆம் ஆண்டில் பட்டம் பெற்றார். அடுத்த ஆண்டு, இவர் முனைவர் பட்ட ஆய்விற்குப் பதிவு செய்தார். பல பின்னடைவுகளுக்குப் பிறகு, இவர் நைரோபி பல்கலைக்கழகத்தில் தனது முனைவர் பட்ட ஆய்வினை முடித்து, 21 டிசம்பர் 2018 அன்று பட்டம் பெற்றார். *கென்யாவின் நைரோபி தேசிய பூங்காவில் உள்ள தாவர இனங்களின் பன்முகத்தன்மை மற்றும் இரண்டு ஈரநிலங்களின் இயைபு* என்ற தலைப்பில் ஒரு கட்டுரை உட்பட பல கட்டுரைகளை ரூட்டோ எழுதியுள்ளார். இளங்கலைப் படிப்பிற்காக பல்கலைக்கழக வளாகத்தில் இருந்த காலத்தில், ரூட்டோ கிறித்துவ சங்கத்தில் தீவிர உறுப்பினராக இருந்தார். நைரோபி பல்கலைக்கழகத்தின் பாடகர் குழுவின் தலைவராகவும் பணியாற்றினார்.  
நைரோபி பல்கலைக்கழகத்தில் இவரது தேவாலய தலைமை நடவடிக்கைகளின் மூலம் ரூட்டோ அரசுத் தலைவர் டேனியல் அராப் மோயை சந்தித்தார், பின்னர் அவர் 1992 பொதுத் தேர்தல்களின் போது இவரை அரசியலுக்கு அறிமுகப்படுத்தினார்.  
ரூட்டோ தனது சொந்த கிராமமான சுகோயில் குறிப்பிடத்தக்க அளவிலான கோழிப் பண்ணையை வைத்திருக்கிறார்.
# வில்லியம் ரூட்டோ

## அரசியல் வாழ்க்கை

1990 ஆம் ஆண்டில் நைரோபி பல்கலைக்கழகத்தில் பட்டம் பெற்ற பிறகு, ரூட்டோ கென்யாவின் வடக்கு ரிப்ட் பகுதியில் 1990 முதல் 1992 வரை ஆசிரியராகப் பணியாற்றினார், அங்கு இவர் உள்ளூர் ஆப்பிரிக்க உள்நாட்டு தேவாலயத்தின் (AIC) பாடகர் குழுவின் தலைவராகவும் இருந்தார்.
# அலையாத்தி காட்டு விசிறிவால்

**அலையாத்தி காட்டு விசிறிவால்** (*Mangrove fantail*)(*ரைபிதுரா பாசியானா*) என்பது ரைபிதுரிடே குடும்பத்தில் உள்ள ஒரு பறவை சிற்றினமாகும். இது அரு தீவுகள் மற்றும் தென்கிழக்கு நியூ கினி, மேற்கு மற்றும் வடக்கு ஆத்திரேலியாவின் கடற்கரையில் காணப்படுகிறது.  
இதன் இயற்கை வாழ்விடம் மிதவெப்பமண்டல அல்லது வெப்பமண்டல சதுப்புநில காடுகள் ஆகும் .
# கரிச்சான் விசிறிவால்

**கரிச்சான் விசிறிவால்** (*Drongo fantail*) என்பது குள்ள கரிச்சான் என்றும் அழைக்கப்படுகிறது. இதன் விலங்கியல் பெயர் *சேடோர்கிஞ்சசு பாபுயென்சிசு* என்பதாகும். நியூ கினி தீவில் உள்ள ஒரு பாசரின் பறவை சிற்றினம் ஆகும். இது ***சைட்டோரிஞ்சசு*** பேரினத்தில் உள்ள ஒரே ஒரு சிற்றினமாகும். இந்த சிற்றினம் நீண்ட காலமாக டிக்ரூரிடே என்ற கரிச்சான் குடும்பத்தில் வைக்கப்பட்டது. ஆனால் இது பத்துக்குப் பதிலாகப் பன்னிரண்டு வால் இறக்கைகளைக் கொண்டிருப்பதன் மூலம் இந்தக் குடும்பத்தில் உள்ள மற்ற பறவைகளிடமிருந்து வேறுபடுகிறது. மூலக்கூறு பகுப்பாய்வானது, கரிச்சான் குடும்பத்திலிருந்து இந்த சிற்றினத்தை வெளியே நகர்த்துவதை ஆதரிக்கிறது. இதற்குப் பதிலாக இதை ஒரு சகோதர சிற்றினமாக பிஜியின் பட்டுவாலில் வகைப்படுத்த அனுமதிக்கின்றது. மேலும் இந்த இரண்டு சிற்றினங்களும் விசிறிவால் குடும்பமான ரைபிதுரிடேயில் உள்ளன.
# பூச்சோங் ஜெயா

**பூச்சோங் ஜெயா**, (மலாய்: *Puchong Jaya*; ஆங்கிலம்: *Puchong Jaya*; சீனம்: 蒲种再也); என்பது மலேசியா, சிலாங்கூர், பெட்டாலிங் மாவட்டம், பூச்சோங், சுபாங் ஜெயா மாநகர்ப் பகுதியில் அமைந்து உள்ள ஒரு நகரம்.  
பூச்சோங் ஜெயா நகரத்தின் வடக்கில் கின்ராரா நகரம்; சுபாங் ஜெயா மாநகரம்; தெற்கில் சிப்பாங் நகரம்; மற்றும் புத்ராஜெயா நகரம்; கிழக்கில் செர்டாங் நகரம்; மேற்கில் புத்ரா அயிட்ஸ் ஆகிய இடங்கள் எல்லைகளாக உள்ளன. முன்பு **செர்டாங்** என்று அழைக்கப்பட்டது, இப்போது **ஸ்ரீ கெம்பாங்கான்** என்று அழைக்கப் படுகிறது.
# பூச்சோங் ஜெயா

## பொது

1970-ஆம் ஆண்டுகளுக்கு முன்னர் பூச்சோங் ஜெயா நகரம், பூச்சோங் நகரத்தின் ஒரு பகுதியாகத் தான் இருந்தது. ஒரு கிராமப்புறப் பகுதியாக இருந்தது. பூச்சோங் நகரத்தின் வளர்ச்சியினாலும்; சுபாங் ஜெயா வளர்ச்சியினாலும்; பூச்சோங் ஜெயா எனும் ஒரு புதிய துணை நகரம் உருவானது.  
1970-ஆம் ஆண்டுகளில் பூச்சோங் ஜெயாவின் உள்கட்டமைப்பு வளர்ச்சி அதி வேகமாக பெறத் தொடங்கியது. இப்போது மாபெரும் வளர்ச்சி கண்டுள்ளது. பல தொழில் பூங்காக்கள், வணிக மையங்கள் மற்றும் குடியிருப்புப் பகுதிகள் உருவாகி உள்ளன. நகரமயமாக்கல் துரிதமாக நிகழ்ந்து உள்ளது.
# பூச்சோங் ஜெயா

## சுபாங் ஜெயா மாநகராட்சி

பூச்சோங் ஜெயா நகரம் சுபாங் ஜெயா மாநகராட்சியின் நிர்வாகத்தின் கீழ் வருகிறது.  
பெட்டாலிங் மாவட்டத்தில் இருக்கும் சுபாங் ஜெயா மாநகராட்சியின் *(Subang Jaya City Council)* நிர்வாகத்தின் கீழ் உள்ள இதர இடங்கள்:  
- கின்ராரா *(Kinrara)*
- தாமான் பூச்சோங் உத்தாமா *(Taman Puchong Utama)*
- தாமான் சௌஜானா பூச்சோங் *(Taman Saujana Puchong)*
- பூச்சோங் பிரிமா *(Puchong Prima)*
- பூச்சோங் ஜெயா *(Puchong Jaya)*
- புக்கிட் பூச்சோங் 1 *(Bukit Puchong 1)*
- பண்டார் பூச்சோங்* (Bandar Puchong)*
- பண்டார் புத்திரி பூச்சோங் *(Bandar Puteri Puchong)*
- பூச்சோங் பெர்மாய்* (Puchong Permai)*  
பூச்சோங் நகர மையம் *(Pusat Bandar Puchong)* பெரும்பாலும் சுபாங் ஜெயா மாநகராட்சியின் அதிகார எல்லைக்குள் அமைந்து உள்ளது.
# பெனாசிர் பூட்டோ மருத்துவமனை

**பெனாசிர் பூட்டோ மருத்துவமனை (Benazir Bhutto Hospital)** பாக்கித்தான் நாட்டின் இராவல்பிண்டி நகரத்திலுள்ள முர்ரி சாலையில் அமைந்துள்ளது. இராவல்பிண்டி பொது மருத்துவமனை என்ற பெயராலும் இது அழைக்கப்படுகிறது. அடிப்படை மருத்துவம், மனநல மருத்துவம், எலும்பியல், சிறுநீரகம் மற்றும் இருதயவியல் போன்ற துறைகளில் சிகிச்சயையும் கற்பித்தலையும் வழங்கும் பொது மருத்துவமனையாக இம்மருத்துவமனை செயல்படுகிறது. இராவல்பிண்டி மருத்துவக் கல்லூரியுடன் இணைக்கப்பட்டது.  
2007 ஆம் ஆண்டு திசம்பர் மாதம் 27 ஆம் தேதியன்று பெனாசிர் பூட்டோ இங்குதான் இறந்தார்.
# பெனாசிர் பூட்டோ மருத்துவமனை

## வரலாறு

பெனாசிர் பூட்டோ மருத்துவமனை 1957 ஆம் ஆண்டு மாவட்ட மருத்துவமனையாக திறக்கப்பட்டது.
# பெனாசிர் பூட்டோ மருத்துவமனை

## துறைகள்

- மருந்து
- அறுவை சிகிச்சை
- பெண்ணோயியல் & மகப்பேறியல்
- காது மூக்கு தொண்டை
- கண் மருத்துவம்
- நோயியல்
- மனநல மருத்துவம் (மனநல மருத்துவக் கழகமாக மேம்படுத்தப்பட்டது)
- எலும்பியல் அறுவை சிகிச்சை
- சிறுநீரகவியல்
- கதிரியக்கவியல்
- இதயவியல்
- தோல் மருத்துவம்  
மனநல மருத்துவத் துறையானது பஞ்சாபில் முதன்முறையாக மனநல மருத்துவக் கழகமாகத் தரம் உயர்த்தப்பட்டுள்ளது. மனநலக் கழகம் மனநலத்திற்கான உலக் சுகாதார மையத்தின் பிராந்திய மையமாகவும் உள்ளது.
# ஜபால உபநிடதம்

*ஜபால உபநிடதம்** (*Jabala Upanishad*) ( , **ஜபாலோபனிடதம்*' என்றும் அழைக்கப்படும் இது இந்து மதத்தின் ஒரு சிறிய உபநிடதம் ஆகும். இந்த சமசுகிருத உரை 20 சந்நியாச உபநிடதங்களில் ஒன்றாகும். மேலும் இது யசுர் வேதத்துடன் இணைக்கப்பட்டுள்ளது. இது ஆன்மீகம், துறவு வாழ்க்கை, துறவு பற்றி பேசுகிறது.  
ஜபால உபநிடதம் என்பது ஒரு பழங்கால நூலாகும். இது கிபி 300-க்கு முன் இயற்றப்பட்டது. கிமு 3-ஆம் நூற்றாண்டாக இருக்கலாம். ஆன்மீக அறிவின் பிரத்தியேகமான நோக்கத்திற்காக உலக வாழ்க்கையைத் துறப்பது பற்றிய விஷயத்தைப் பற்றி விவாதிக்கும் பழமையான உபநிடதங்களில் இதுவும் ஒன்றாகும். வாரணாசி நகரத்தை ஆன்மீக அடிப்படையில் *அவிமுக்தம்* என்று உரை விவாதிக்கிறது. அந்த நகரம் எப்படி புனிதமானது என்பதை விவரிக்கிறது. பின்னர் வணக்கத்திற்குரிய புனிதமான இடமென்றும் ( ஆத்மா) கூறுகிறது.  
எந்த ஆசிரம (வாழ்க்கையின் நிலை) இருந்தாலும், எவரும் துறந்துவிடலாம் என்று உபநிடதம் வலியுறுத்துகிறது. இத் தேர்வு முழுக்க முழுக்க தனிநபரைப் பொறுத்தது. ஜபால உபநிடதம் சில சூழ்நிலைகளில் தற்கொலையை ஒரு தனிப்பட்ட விருப்பமாக நியாயப்படுத்துகிறது. முந்தைய வேத நூல்கள் மற்றும் முதன்மை உபநிடதங்கள் எதிர்த்த ஒரு பார்வை. நோய்வாய்ப்பட்டவர்களும் தங்கள் மனதில் உலக வாழ்க்கையைத் துறந்துவிடலாம். ஜபால உபநிடதம் வேதாந்த தத்துவக் கண்ணோட்டத்தை முன்வைக்கிறது. உண்மையிலேயே அனைத்தும் துறந்த ஒருவர் ஒரு நெறிமுறை வாழ்க்கையை வாழ்கிறார். சிந்தனை, வார்த்தை அல்லது செயலால் யாரையும் காயப்படுத்தக்கூடாது. அத்தகைய சந்நியாசி (துறந்தவர்) அனைத்து சடங்குகளையும் விட்டுவிடுகிறார். எதிலும் அல்லது யாருடனும் பற்றுதல் இல்லாமல், ஆத்மா மற்றும் பிரம்மத்தின் ஒருமையில் அர்ப்பணிப்புடன் இருப்பார்.
# ஜபால உபநிடதம்

## வரலாறு

இந்த உபநிடதத்தின் கருப்பொருள்கள் தியானம் மற்றும் துறத்தல் என்பதாகும். இந்த உபநிடதத்தின் கட்டளைகளை முனிவர் யாக்யவல்க்கியர் "விளக்குபவராக" இருக்கிறார்". அவர் உலக வாழ்க்கையைத் துறப்பதன் அம்சங்களைப் பற்றி விரிவாகக் கூறுகிறார். ஆன்மீக அறிவொளியை அடைவதற்கான நலன்களில் ஒவ்வொரு ஆசையுடனும் பற்றுதலைத் தாண்டுதல், துறப்பதற்கான விருப்பம் உட்பட. கிழக்கின் மதங்கள் மற்றும் நெறிமுறைகள் பேராசிரியரானசர்வபள்ளி ராதாகிருஷ்ணனின், கருத்துப்படி, இந்த உபநிடதம் சில சூழ்நிலைகளில் தற்கொலையை நியாயப்படுத்துகிறது. இது முந்தைய வேத நூல்கள் மற்றும் முதன்மை உபநிடதங்கள் எதிர்த்த கருத்தாகும். உரை வாரணாசி நகரத்தை "சிவன் ஒருபோதும் கை விடுவதில்லை" என்றும், போற்றுதலுக்குரிய புனிதமான இடமாகவும் விவாதிக்கிறது.
# ஜபால உபநிடதம்

## கட்டமைப்பு

இந்த உபநிடதத்தின் சமசுகிருத உரை ஆறு அத்தியாயங்களைக் கொண்டுள்ளது.முனிவர் யாக்ஞவல்கியர் முதல் ஐந்தில் உள்ள கேள்விகளுக்கு பதிலளிக்கிறார். அதில் பிரகஸ்பதி, அத்ரி, பிராமணன்-ஆத்மனின் மாணவர்கள், ஜனக மன்னன் மற்றும் மீண்டும் அத்ரியால் கேள்விகள் கேட்கப்படுகின்றன. கடைசி அத்தியாயம் புகழ்பெற்ற முனிவர்களின் பெயர்களை பட்டியலிடுகிறது.  
தற்போதுள்ள நூல்கள் இரண்டு பதிப்புகளில் காணப்படுகின்றன. ஒன்று 14 வசனங்களாகக் கட்டமைக்கப்பட்ட ஆறு அத்தியாயங்களைக் கொண்டுள்ளது. மற்ற பதிப்பில் ஒரே உள்ளடக்கத்துடன் ஆறு அத்தியாயங்கள் உள்ளன. ஆனால் 14 வசனங்களாக இல்லை.  
முதல் மூன்று அத்தியாயங்கள் அனைத்து உயிரினங்களின் இருக்கை மற்றும் இறுதி யதார்த்தம் ( பிரம்ம ) வசிக்கும் இடத்தை வரையறுப்பதற்கும். தியானத்தின் மூலம் அதை எவ்வாறு அடைவது, இந்துக் கடவுள் சிவன் மற்றும் வாரணாசி நகரம் ஆகியவற்றை வரையறுக்க அர்ப்பணிக்கப்பட்டுள்ளது. அடுத்த மூன்று அத்தியாயங்கள் துறத்தல் தொடர்பானவை. பரமகம்சரின் குணாதிசயங்களை ஆன்மீகத்தின் மிக உயர்ந்த நிலையை அடைந்தவர், சந்நியாசத்தின் அனைத்து வெளிப்புற அறிகுறிகளையும் கைவிட்டு, "பிரம்மன், சுயத்தின் தன்மை" என்பதை அறிய அனைத்து உறவுகளையும் அல்லது உலக சுகங்களையும் துறந்தவர் என்று அவர்கள் விவரிக்கப்படுகின்றனர்.
# பள்ளி வன்முறை

**பள்ளி வன்முறை** (School violence) என்பது மாணவர்-மாணவர் சண்டையிடுதல் மற்றும் உடல் ரீதியான தண்டனை உள்ளிட்ட உடல் ரீதியான வன்முறைகளையும், வாய்மொழி வரம்பு மீறல், பாலியல் வன்முறை, கற்பழிப்பு மற்றும் பாலியல் துன்புறுத்தல் உள்ளிட்ட உளவியல் வன்முறைகளையும், இணைய ஒடுக்குதல் உள்ளிட்ட பல வகையான ஒடுக்குதல்கள் மற்றும் பள்ளிக்கு ஆயுதங்களை எடுத்துச் செல்வது ஆகியவற்றைக் குறிப்பதாகும். பல நாடுகளில், துப்பாக்கிகள் அல்லது கத்திகள் போன்ற ஆயுதங்கள் பள்ளிகளில் பயன்படுத்தப்படுவது சமீபகாலமாக தீவிரமான பிரச்சனையாக மாறியுள்ளது. பள்ளி மாணவர்களுக்கிடையேயான வன்முறை மற்றும் பள்ளி ஊழியர்கள் மீது மாணவர்களின் உடல்ரீதியான தாக்குதல்களும் இதில் அடங்கும்.
# பள்ளி வன்முறை

## பள்ளி வன்முறையின் வடிவங்கள் மற்றும் பல்வேறு வகையான கொடுமைப்படுத்துதல்

பள்ளி வன்முறை பரவலாக எல்லா நாடுகளிலும் நிகழ்கிறது. இது கணிசமான எண்ணிக்கையிலான குழந்தைகள் மற்றும் விடலைப் பருவத்தினரைப் பாதிக்கிறது. இது பெரும்பாலும் இணையர்களால் ஏற்படுகிறது, சில சந்தர்ப்பங்களில், ஆசிரியர்கள் மற்றும் பிற பள்ளி ஊழியர்களாலும் செய்யப்படுகிறது. பள்ளி வன்முறை உடல், உளவியல் மற்றும் பாலியல் வன்முறையை உள்ளடக்கியது.
# பள்ளி வன்முறை

## பள்ளி வன்முறையின் வடிவங்கள் மற்றும் பல்வேறு வகையான கொடுமைப்படுத்துதல்

### உடல் சண்டைகள்

*குளோபல் ஸ்கூல்* அடிப்படையிலான மாணவர் சுகாதார கணக்கெடுப்பின் (GSHS) படி, "ஒரே பலம் அல்லது சக்தி கொண்ட இரண்டு மாணவர்கள் ஒருவருக்கொருவர் சண்டையிடத் தயாரகும்போது உடல்ரீதியான சண்டை ஏற்படுகிறது" இது உடல்ரீதியான வன்முறையின் ஒரு வடிவமாகும்.
# பள்ளி வன்முறை

## பள்ளி வன்முறையின் வடிவங்கள் மற்றும் பல்வேறு வகையான கொடுமைப்படுத்துதல்

### பாலியல் வன்முறை

மக்கள்தொகை மற்றும் சுகாதார ஆய்வின் (DHS) படி, பாலியல் வன்முறை என்பது ஒருவரின் விருப்பத்திற்கு மாறாக கட்டாய உடலுறவு அல்லது வேறு ஏதேனும் பாலியல் செயல்கள்களில் ஈடுபடுவது ஆகும்.
# பள்ளி வன்முறை

## பள்ளி வன்முறையின் வடிவங்கள் மற்றும் பல்வேறு வகையான கொடுமைப்படுத்துதல்

### ஆசிரியர்களால் நடத்தப்படும் உடல்ரீதியான வன்முறை

மரணம், இயலாமை, காயம் அல்லது தீங்கு விளைவிப்பதற்காக உடல் சக்தியை வேண்டுமென்றே பயன்படுத்துவதுவதனை இது குறிக்கிறது. அது தண்டனையின் வடிவமாகப் பயன்படுத்தப்பட்டாலும் வன்முறையாகவே அறியப்படுகிறது.
# பண்டார் பூச்சோங்

**பண்டார் பூச்சோங்** அல்லது **பூச்சோங் நகர மையம்**, (மலாய்: *Pusat Bandar Puchong*; ஆங்கிலம்: *Puchong Town Centre*; சீனம்: 蒲种再也); என்பது மலேசியா, சிலாங்கூர், பெட்டாலிங் மாவட்டம், பூச்சோங் பெருநகர்ப் பகுதியில் அமைந்து உள்ள ஒரு புறநகரம் ஆகும்.  
இந்த மையம் ஐ.ஓ.ஐ. பேரங்காடி *(IOI Mall),* பூச்சோங் ஜெயா *(Puchong Jaya)* மற்றும் கின்ராரா நகரத்திற்கு *(Bandar Kinrara)* அருகில் அமைந்துள்ளது.  
பூச்சோங் நகர மையத்தின் வடக்கில் சுபாங் ஜெயா மாநகரம், கின்ராரா நகரம்; தெற்கில் புத்ராஜெயா நகரம்; சிப்பாங் நகரம்; கிழக்கில் செர்டாங் நகரம்; மேற்கில் புத்ரா அயிட்ஸ் ஆகிய நகர்ப் புறங்கள் உள்ளன.
# பண்டார் பூச்சோங்

## பொது

1960 - 1970-ஆம் ஆண்டுகளில் இருந்த பூச்சோங் நகரம் தான், இப்போது பண்டார் பூச்சோங் நகர மையம் என்று பெயர் மாற்றம் அடைந்து உள்ளது. பூச்சோங் நகரத்திற்கு அருகாமையில் உருவான நகர்ப் புறங்களின் வளர்ச்சியினாலும்; சுபாங் ஜெயா புறநகர் வளர்ச்சியினாலும்; பண்டார் பூச்சோங் எனும் ஒரு பெரு நகரம் உருவானது.  
கடந்த 30 ஆண்டுகளில் பழைய பூச்சோங் நகரத்தைச் சுற்றிலும் பல புதிய நகர்ப் புறங்கள் தோன்றின. அதனால் பழைய பூச்சோங் நகரத்திற்கு பண்டார் பூச்சோங் என தனித்துப் பெயர் வைக்கப்பட்டது.  
1970-ஆம் ஆண்டுகளில் பூச்சோங் நகரின் உள்கட்டமைப்பு பெரும் வளர்ச்சி பெறத் தொடங்கியது. இப்போது மாபெரும் வளர்ச்சி கண்டுள்ளது. பல தொழில் துறை மண்டலங்கள், வணிக மையங்கள் மற்றும் குடியிருப்புப் பகுதிகள் உருவாகி உள்ளன. கடந்த 30 ஆண்டுகளில் நகரமயமாக்கல் துரிதமான வளர்ச்சி கண்டு உள்ளது.
# பண்டார் பூச்சோங்

## பொது

### சுபாங் ஜெயா நகராண்மைக் கழகம்

பூச்சோங் நகர மையம்; சுபாங் ஜெயா நகராண்மைக் கழகத்தின் நிர்வாகத்தின் கீழ் வருகிறது.  
பெட்டாலிங் மாவட்டத்தில் இருக்கும் சுபாங் ஜெயா நகராண்மைக் கழகத்தின் *(Subang Jaya City Council)* நிர்வாகத்தின் கீழ் உள்ள இதர இடங்கள்:  
- கின்ராரா *(Kinrara)*
- தாமான் பூச்சோங் உத்தாமா *(Taman Puchong Utama)*
- தாமான் சௌஜானா பூச்சோங் *(Taman Saujana Puchong)*
- பூச்சோங் பிரிமா *(Puchong Prima)*
- பூச்சோங் ஜெயா *(Puchong Jaya)*
- புக்கிட் பூச்சோங் 1 *(Bukit Puchong 1)*
- பண்டார் பூச்சோங்* (Bandar Puchong)*
- பண்டார் புத்திரி பூச்சோங் *(Bandar Puteri Puchong)*
- பூச்சோங் பெர்மாய்* (Puchong Permai)*  
பூச்சோங் நகர மையத்தின் *(Pusat Bandar Puchong)* பெரும்பகுதி சுபாங் ஜெயா நகராண்மைக் கழகத்தின் அதிகார எல்லைக்குள் அமைந்து உள்ளது.
# இந்தியப் படைக்கலத் தொழிற்சாலைகள் பணி

**இந்தியப் படைக்கலத் தொழிற்சாலைகள் சேவை**  
| Service Overview |  |
| --- | --- |
| **சுருக்கமாக** | I.O.F.S. |
| **நிறுவப்பட்ட ஆண்டு** |  |
| **நாடு** |  |
| **பயிற்சி தளம்** | தேசிய பாதுகாப்பு உற்பத்தி அகாதமி |
| **நிர்வகிக்கும் அமைச்சகம்** | இந்திய பாதுகாப்பு அமைச்சகம்
பாதுகாப்பு உற்பத்தித் துறை |
| **சட்டபூர்வ அமைப்பு** | இந்திய அரசு
இந்தியக் குடியியல் பணிகள் |
| **பொதுவான தன்மை** |  |
| **பணியாளர்கள்** | 1760 |
| **சேவையின் நிறம்** | சிவப்பு, கடல் நீலம் மற்றும் வான நீலம் |
| தலைமை இயக்குநர், பொது பாதுகாப்பு படைக்கலன்கள் உற்பத்தி |  |
| இந்திய அமைச்சரவைச் செயலாளர் | } |  
**இந்தியப் படைக்கலத் தொழிற்சாலைகள் பணி** (**Indian Ordnance Factories Service** (**IOFS**), இந்திய அரசின் குடியியல் பணிகளில் ஒன்றாகும். IOFS அதிகாரிகள் ஒன்றிய அரசுப்பணியாளர் தேர்வாணையம் மூலம் தேர்ந்தெடுக்கப்படும் **தொகுதி ஏ** பிரிவின் கீழ் வரும் குடிமைப் பணியியல் அதிகாரிகள் ஆவார். இந்திய பாதுகாப்பு அமைச்சகத்தின் கீழ் செய்லபடும் இந்தியப் பாதுகாப்பு படைக்கலன்கள் உற்பத்தித் தொழிற்சாலைகளில் அதிகாரிகளாக செயல்படுவர். இந்த அதிகாரிகளுக்கு நாக்பூரில் உள்ள தேசிய பாதுகாப்பு உற்பத்தி அகாதமியில் பயிற்சி வழங்கப்படுகிறது.  
IOFS அதிகாரிகள் தொழில்நுட்ப-பொறியியாளர்கள் (சிவில், மின் & மின்ணுவியல், இயந்திரவியல், வான்வெளி பொறியியல், வாகனங்கள், கடல்சார் பொறியியல், தொழில்சார் வடிவமைப்பு & உற்பத்திப் பொறியியல், கணினிப் பொறியியல், அணுசக்தி பொறியியல், கண்ணாடி இழை, ஜவுளி, வேதி பொறியியல், உலோகப் பொறியியல், தோல் தொழில்நுட்பம்) மற்றும் தொழில்நுட்ப அல்லாத சட்டம், வணிக மேலாண்மை, மேலாண்மைக் கல்விப் படிப்புகளில் பட்டம் பெற்றிருக்க வேண்டும். இதன் 1760 பணியிடங்களில் 87% இடங்கள் தொழில்நுட்பம் மற்றும் பொறியியல் படித்தவர்களுக்கு முன்னுரிமை வழங்கப்படுகிறது.
# இந்தியப் படைக்கலத் தொழிற்சாலைகள் பணி

## இதனையும் காண்க

- தேசிய பாதுகாப்பு உற்பத்தி அகாதமி
# அன்னபூர்ணா நாடக நிறுவனம்

**அன்னபூர்ணா நாடக நிறுவனம்** (* Annapurna Theatre* ) **அன்னபூர்ணா தியேட்டர்** எனவும் அறியப்படும் இது ஒடியா நாடக நிறுவனங்களின் முன்னோடியாகும்.
# அன்னபூர்ணா நாடக நிறுவனம்

## உருவாக்கம்

1933-இல், சோம்நாத் தாஸ் என்பவர், பிரிக்கப்படாத புரி மாவட்டத்தில் உள்ள கந்துவால்கோட் என்ற கிராமத்தில் ஜெயதுர்கா நாட்டிய மண்டலி, என்ற ஒரு இசை நாடக நிறுவனத்தை உருவாக்கினார். ஓரிரு ஆண்டுகளுக்குப் பிறகு, அமைப்பாளர்கள் முறையான மேடை நாடகத்திற்கு மாற முடிவு செய்தனர். இந்த நேரத்தில், வனமாலி கலை அரங்கத்தைச் சேர்ந்த சில கலைஞர்களும், திறமையான மேலாளரான பௌரி பந்து மொகந்தியும் அவர்களுடன் இணைந்தனர். மொகந்திக்கு நாடகத் துறையில் போதிய அனுபவம் இருந்தது. குறுகிய காலத்திற்குள் அவர் நிறுவனத்தை மறுசீரமைத்தார். மேலும், 1936-இல் அன்னபூர்ணா நாடக நிறுவனத்தை நிறுவினார். மிகக் குறுகிய காலத்தில் அன்னபூர்ணா நாடக நிறுவனம் ஒரு சுற்றுப்பயணம் செய்யும் குழுவாக மாறியது.
# அன்னபூர்ணா நாடக நிறுவனம்

## கிளைகள்

1939-ஆம் ஆண்டில், கார்த்திக் குமார் கோஸ், ஒரு வங்காள நாடகத்தை ஒடியா மொழியில் மொழிபெயர்த்தார். அதை **அன்னபூர்ணா நிறுவனம்** தயாரித்தது. அதன் வெற்றி ஏற்பாட்டாளர்களை முன்னேற ஊக்கப்படுத்தியது. பின்னர், அஸ்வினி குமார் கோஸ் அவர்களுக்காக பல படைப்புகளை எழுதினார். கலைஞர்களின் எண்ணிக்கை அதிகரித்ததால், நிறுவனத்தை இரண்டு கிளைகளாகப் பிரிக்க முடிவு செய்யப்பட்டது. அ-குழு மொகந்தியின் தலைமையில் பூரியிலும், ஆ-குழு கட்டக்கிலும் தனது நிலையான் அரங்கை ஆரம்பித்தது. இராமச்சந்திர மிசுராவின் சமூக நாடகம் மூலம் , கட்டக்கில் நாடகம் 1945-இல் ஆரம்பிக்கப்பட்டது. இரு குழுக்களுக்கு இடையேயான உறவுகள் ஆரம்ப கட்டத்தில் சுமூகமாக இருந்தன. மூன்றாவது குழுவான அன்னபூர்ணா-இ குறுகிய காலத்திற்கு தொடங்கப்பட்டது. ஆனால், மெல்ல மெல்ல உறவுகள் சிதைந்து கிளைகள் பிரிந்தன.